Merioon
Merioon on allikas Ahja jõe ääres, Tilleorus. Merioone allikas asub Varbuse oja suudme lähedal ürgoru läänepoolse nõlva kaljupaljandis. "Oon" tähendab siinse kandi murdes lõhet liivakivikaljus ja "meri" viitab legendidest pärit seosele merega. Allikas on üsna veerohke, selle vooluhulk võib olla kuni 20 liitrit sekundis. Allikani viib RMK Tilleoru matkarada.